Downloaded from YTS.MX
Official YIFY movies site: YTS.MX
कला मेरे खून में है।
मेरी नानी ने अपने सपने साबुन के पत्थर पर तराशे थे।
जिन्हें मेरी माँ कभी समझ न पाईं।
कोई कलाकार क्यों बनता है?
क्या वह आज़ादी थी जिसकी मेरी नानी को हमेशा तलाश थी
जिसके चलते कठिनाई और निराशा का सामना करना पड़ता, जिससे मेरी माँ डरती थीं?
ब्रूना विएरा की रचना पर आधारित
अन्फ़र्गेटबल यीअर - स्प्रिंग
यह जानते हुए कि हमें अफ़सोस होगा, हम कुछ काम क्यों करते है?
यह जानते हुए कि हम पूरी लगन से जो भी बनाएँगे, वो सब बिखर सकता है?
मुझे यह नहीं पता था,
पर गणित की परीक्षा में उस चित्रकारी ने
मेरी ज़िंदगी बदल डाली।
गणित परीक्षा
मेरी नानी कहा करती थीं,
"कभी-कभी थोड़ा सा अक्खड़पन अच्छा होता है।
"बारिश की तरह।
"वह बाधा बन सकती है। पर उसके बिना, कुछ नहीं उगता।"
समय पूरा हुआ! हो गया!
अगर तुमने किया, तो कर लिया। पर्चा दो।
हो गया!
- तुम्हारा पर्चा? - एक मिनट, सर! बस हो गया!
एक मिनट बहुत होता है। एक मिनट में,
एंटार्टिका में 3,00,000 लीटर बर्फ़ पिघल जाती है,
धरती पर 6,000 बार बिजली गिर सकती है, और तुम, जोकि मानवता का भविष्य हो,
तुमसे एक समीकरण हल नहीं होता? दुनिया खत्म हो गई है। पर्चा दो।
- बस एक मिनट, सर। - यह रहा मेरा पर्चा, मिस्टर काहवाल्यो।
यह बात गलत है कि कुछ लोगों को औरों से ज़्यादा समय मिलता है।
अरे, डेज़ी... रोज़? कैमिलिया?
जैसमिन।
इस साल फेल होना है?
तुमने साल का हर एक दिन बर्बाद कर डाला।
- पास तो हो जाओगी न? - फ़िक्र मत कीजिए!
अगर मुझे फ़िक्र नहीं, तो आप भी मत कीजिए।
सच में फ़िक्र हो रही है।
मुझे भी होती।
सर सीनियर बच्चों को फेल करते हैं।
शुक्रिया। वाह।
पहले सवाल का जवाब, एक्स का मान 1.5 से अधिक या कम है।
कलाकार प्रशिक्षण कार्यक्रम
...तीन सौ अठाईस बटा तीन।
वह लड़की बर्दाश्त नहीं है। उसे लगता है कि सारे जवाब आते हैं।
हमेशा तुमसे ज़्यादा जीपीए हासिल करना चाहती है।
- तुम्हारे अंक उससे बेहतर हैं। - सिवाय गणित के।
सिवाय गणित के।
- मल्टिपल चॉयस के लिए तो पक्का ए है। - डी। उत्तर डी है।
- नहीं, यार। मैं पक्का फेल होऊँगी। - घबराओ नहीं!
- तुम्हारा सही निकला? - सी पर अंदाज़ा लगाया।
पुराने दिनों में "डिवाइन" वाला डी चुना जाता,
पर यह पीढ़ी तो नास्तिक लगती है।
चलो, मिन।
नहीं, भगवान के लिए! किसी तरह से अपने नंबर सुधारो।
वरना ऐलिस वैलडिक्टोरियन बनेगी। इसका मतलब जानती हो।
उससे बुरा और कुछ नहीं है!
वह प्रॉम के लिए कीबोर्ड एडसन को बुलाना चाहती है।
- नीना, घबराओ नहीं। - यह गलत है।
लाइटनिंग रॉड भाईचारा को बचाने में मदद करें।
- मेरे दिमाग में एक खयाल है। मेरे साथ चलो। - तुम बहन-संघ में रहोगी।
लाइटनिंग रॉड को बचाओ!
आज हम मुसीबत में हैं, शायद कल तुम्हारी बारी हो!
तुम उस बैंड में हो न? छिलका समेत अंडा भुर्जी?
मिलकर अच्छा लगा, मैं नीना हूँ।
हमें कोई चाहिए जो हमारी ग्रैजुएशन पार्टी में बजाए।
मिलकर अच्छा लगा! सर ग्रेगरी। दोस्तों के लिए, ग्रेग।
- ग्रेग, चलो। - रुको, यार!
मैं एक बात पक्की कर रहा हूँ, बदतमीज़ी मत करो!
मेरी गलती है!
कोई बात नहीं।
यह कौन सा गाना है?
पुराना है। काफ़ी मशहूर है।
वह मेरे पापा हैं।
- हैलो, पापा। - कैसी हो?
- हैलो, सर। - हैलो, बेटा।
बाय!
सच?
- तुम्हारा छुट्टा। - शुक्रिया।
- आपका दिन अच्छा हो! - मिलकर अच्छा लगा!
गणित की परीक्षा कैसी थी?
पता नहीं, माँ। पूरी क्लास फेल होगी, ठीक है?
मेरी बेटी पूरी क्लास से अलग है। जहाँ तक मुझे पता है, वह सबसे अच्छी है।
माँ, आप पागल हैं।
पर मार्लीन ने कहा था कि अगर 50 प्रतिशत भी मिल जाएँ,
तो क्लास में सबसे अच्छा जीपीए होगा।
वैलडिक्टोरियन बनोगी!
कम से कम 50 प्रतिशत तो मिले न?
माँ, मुझे वैलडिक्टोरियन बनने से मतलब नहीं।
- लिएंड्रो, बेटी की बातें सुनीं? - घबराओ नहीं।
तुम्हारी उम्र में, मैं घर चलाती थी। मेरी माँ खर्चे नहीं उठा पाती थीं।
नानी कलाकार थीं। किसी ने उनकी कद्र नहीं जानी।
बेटा, यही दुनिया है।
हम जो करना चाहते हैं, लोग उसकी तारीफ़ नहीं करते।
जैसे, मुझे नाचना अच्छा लगता है।
- मैं चाहती हूँ कि लोग तारीफ़ करें। - मैं करता हूँ।
देखो, कितना खूबसूरत बनकर तैयार हो रहा है।
देखो,
यहाँ हम शेल्फ़ लगाएँगे।
वहाँ, नकद पेटी होगी।
और यहाँ पर हम फूल सजाएँगे।
जान। इसे दिखाना चाहती हो?
यहाँ आओ।
यह तुम्हारा दफ़्तर होगा, बेटा।
बिज़नेस स्कूल से पास होने वाले हर किसी को नौकरी नहीं मिलती।
और यह नौकरी से बढ़कर है। यह कारोबार तुम्हारा भी है।
एक कॉलेज प्रवेश परीक्षा के लिए तुम्हारा नाम लिखवाया है।
तुम्हें देर हो जाती।
आप लोगों का शुक्रिया।
- चलो! - चलो।
अपने माँ-बाप को कब बताओगी कि बिज़नेस की पढ़ाई के बजाय
ललित कला की पढ़ाई करना चाहती हो?
वहाँ होड़ सी लगी है। और फिर मेरे माँ-बाप, दुकान...
- नहीं, वह मेरे लिए नहीं है। - तुम भी।
नीना, सुनो।
सोचो मेरी माँ का चेहरा कैसा होगा
जब उन्हें कहूँगी कि कॉलेज की जगह संग्रहालय का कोई कोर्स करना है?
वह कहेंगी कि मैं आगे चलकर किसी छोटे शहर में मनके बेचूँगी।
एलेक्सा, गुड मॉर्निंग।
गुड मॉर्निंग! आज स्प्रिंग इक्विनॉक्स है।
फूलों का मौसम। पुनर्जन्म, क्रांतियों और विकास का समय।
ललित कला संग्रहालय के लिए कोशिश करने में कोई हर्ज नहीं है।
समय लगता है, नीना।
- "समय लगता है।" - देखो!
- क्या? - तुम्हारे रॉकस्टार का दोस्त।
वही गाना सुन रहा है क्या?
दिमाग में बैठ गया है और नहीं पता कि क्या है।
नज़रें मिलीं। घबराओ नहीं। सहज रहो।
- मुश्किल चढ़ाई है न? - क्या?
- मुश्किल चढ़ाई है न? - यह शहर कमाल का है।
- तुम गणित कॉलेज में दाखिला लोगे, है न? - क्यों?
- मैं पढ़ाकू लगता हूँ क्या? - नहीं। ज़रा सोचो।
बस अंदाज़ा लगाया।
- सच में इस चढ़ाई पर चढ़ना चाहते हो? - क्यों?
क्योंकि कम ढलान वाली सड़कों से भी जा सकते हो।
दो जगहों में सबसे छोटा फ़ासला सीधी रेखा होती है।
आओरो प्रीटो में ऐसा नहीं होता।
गणित सटीक विज्ञान है। जगह से फ़र्क नहीं पड़ता।
"गणित सटीक विज्ञान है..."
आओरो प्रीटो प्रयोगशाला स्कूल
यह रही आपकी कॉफ़ी।
शुक्रिया।
- शक्कर? - माँ?
दरवाज़ा बंद कर दो और आकर बैठो, जैसमिन।
हम यह कैसे करें, सर?
आप बताइए। आपकी बेटी है।
सर मज़ाक कर रहे हैं।
तो आप कह रहे हैं कि यह फेल हो जाएगी?
माँ, घबराइए मत। अभी भी दो परीक्षाएँ बाकी हैं।
एक! स्कूल का यह साल खत्म होने तक बस एक बाकी है।
हायड्रेंजिया को पास होने के लिए पूरे-पूरे अंक चाहिए।
मेरे बाकी के विषय एकदम ठीक हैं। सबसे अच्छे छात्रों में से हूँ।
गणित जाने बिना बेहतरीन नहीं हो सकती।
इसी वजह से पुल टूट रहे हैं, रॉकेट फट रहे हैं...
तुम जैसों के चलते, जो सोचते हैं कि मानविकी काफ़ी है।
ज़िंदा रहने के लिए, इंसानों की एक चयन प्रक्रिया
होनी चाहिए, सच में...
- मज़ाक कर रहे हैं। - नहीं कर रहा!
शून्य पाने वाले को पूरे अंक कैसे मिल सकते हैं?
यह काफ़ी मुश्किल होगा। अपने-आप मंज़ूरी नहीं मिलेगी।
आखिरी साल में भी नहीं।
मेरा दिल बहुत बड़ा है,
इसलिए मैं इतना कर सकता हूँ कि अपने कीमती समय में से थोड़ा वक्त निकालकर
वायलेट को गणित सिखा सकता हूँ।
जैसमिन।
प्रिंसिपल के दरख्वास्त करने पर,
मैं अपना थोड़ा समय निकालकर इसकी मदद कर सकता हूँ।
क्या?
इसे मुश्किल सवाल समझने का समय मिलेगा?
- जी, हाँ। - वो मुश्किलें मुसीबत बन जाएँगी।
शून्य, जैसमिन।
तुम्हें शून्य मिला! तुम इसका मतलब समझती हो?
अगर दुकान के किसी पौधे को परीक्षा देने को कहो
- तो उसे तुम्हारे जितने अंक मिलेंगे! - इतना बुरा बनने की ज़रूरत नहीं।
आखिरी साल में फेल नहीं होऊँगी। और अगर हो गई, तो हो गई। क्या कर सकती हूँ?
बेटा, तुम यह क्या कह रही हो?
हम तुम्हारा पूरा खर्च उठाते हैं। तुम्हें बस पढ़ाई करनी है!
अगर अपना काम नहीं करोगी, तो स्कूल और बाकी सब का खर्च खुद से...
ठीक है, माँ!
मैं बेवकूफ़ नहीं हूँ! तुम्हें और कुछ नहीं मिलेगा।
अगर कुछ न भी हुआ तो नानी की तरह अपनी कला बेचूँगी।
दिलचस्प बात है। मैंने कभी इस किताब को इस तरह पढ़ने का नहीं सोचा था।
हैलो, मैं डावी हूँ।
जैसमिन, है न?
- मेरा पीछा कर रहे हो? - गणित में पूरे-पूरे नंबर चाहिए?
तुम मुझे सिखाओगे?
- और काहवाल्यो? - तुम आ गई।
मानविकी को पूरी तबाही से रोकने के लिए मेरे पास
ग्रैंडियोस आकलन है।
उसी के चलते मैंने अपने सबसे बेहतरीन छात्र को
तुम्हें पढ़ाने का शर्मनाक काम सौंपा।
- हैलो, मैं ही वह छात्र हूँ। - निराश मत करना।
पूरी लगन से पढ़ाना। वरना...
हे भगवान, यह फेल हो जाएगी।
सब अच्छा होगा, ठीक है?
पिछले साल, मैं सीनियर था।
तुम्हें गणित के सिद्धांत याद दिलाना आसान होगा।
जब सीखे ही नहीं तो याद कैसे करूँ?
जिन सवालों में ज़्यादा मुश्किल होती है, उन्हीं से शुरुआत कर सकते हैं।
मुझे यह पर्चा दोबारा नहीं देखना।
मैंने ही सर के लिए यह पर्चा तैयार किया था।
चित्रकारी बहुत अच्छी लगी।
आज तक इतना खूबसूरत पर्चा नहीं देखा।
इसे फ़्रेम में लगाना चाहिए।
पढ़ाई का कार्यक्रम बना लें?
मंगलवार और गुरुवार, शाम 4:00 बजे।
सोमवार को शाम 4:30 बजे।
बुधवार का बाद में बताऊँगा। शुक्रवार को हम...
पूरा हफ़्ता?
मुझे लगा, ज़्यादा से ज़्यादा हफ़्ते में दो बार।
और भी काम हैं, मेरी एक ज़िंदगी है।
कॉलेज से वज़ीफ़ा मिला है और मुझे यह इंटर्नशिप चाहिए।
तुम्हें आखिरी साल पास करना होगा। शायद गैरज़रूरी चीज़ें छोड़नी पड़ें।
- तो अब मेरी सब ज़रूरतें भी तुम ही तय करोगे? - नहीं।
सर से कह दूँगा कि मुझसे नहीं हो पाएगा।
तुम्हें दूसरे काम हैं, कोई और सिखाने वाला चाहिए।
कोई बात नहीं।
तुम में एक हुनर है, यार। एक खास हुनर।
तुम अपना हुनर हाई स्कूल के छात्रों पर बर्बाद करना चाहते हो?
ज़्यादातर इस विषय को समझेंगे ही नहीं।
गणित और गणित पढ़ाने वालों से नफ़रत करते हैं।
- यह कैसा नज़रिया है? - नज़रिया नहीं। सच है।
- और बहुत ही अफ़सोसनाक है, ठीक है? - नहीं!
हे भगवान, यह अच्छा नहीं है।
प्रिज़मा लैब में घुसने की चुनौती वाला काम कर रहा हूँ। अकेला छोड़ दो।
सिखाने के चलते ध्यान नहीं लग रहा।
तुम्हारी वजह से नहीं लग रहा! मेरे बिस्तर से उठो।
सच में, ग्रेग। यहाँ रहने के लिए स्कूल का यह काम हर हाल में चाहिए।
किसी को तो खर्चा उठाना ही पड़ेगा! क्योंकि बैंड काफ़ी समय से ठंडा पड़ा है।
हम कुछ नया करने के लिए छुट्टी पर हैं।
- नया करने के लिए? - हम बहुत जल्द कुछ करेंगे।
इस साल के अंत में कमाल का शो करेंगे।
जैसे रॉक इन रियो लिसबोआ, सिर्फ़ आओरो प्रीटो में।
- तुम ग्रैजुएशन की बात कर रहे हो? - हाँ।
जियोवाना, मैं सोच रही थी...
न्योता मखमल पर छपा होना चाहिए। सजीला, आलीशान, खूबसूरत।
यार, मुझे भी यही लगता है। औपनिवेशिक महल के पर्दों से मेल खाता।
और हम कीबोर्ड एडसन को बुलाएँगे।
यह हुई न बात, जी!
रुको, अभी यह तय करना बाकी है।
कला से जुड़े फ़ैसलों के लिए एक अलग टीम है।
हाँ, जार्डिम बॉक्सीटा, जो नहीं है।
वहाँ तुम्हारा कुछ खो गया क्या?
- नहीं। - तुम्हें हाई स्कूल की सनक है, हाँ?
- चलो भी! - संभलकर।
यार, मुझे लगता है कि इस रिबन डांस को बदलना चाहिए।
- कुछ नया करना चाहिए... - पागलों जैसी हरकतें छोड़ो, नीना!
देखो!
सुंदरता। वह या तो होती है या नहीं होती, है न, जी?
ऐलिस, तुम्हें नहीं लगता कि छोटे बच्चों की तरह चिढ़ा रही हो?
यार, तुम्हें चीज़ ऑमलेट नामक कोई बैंड चाहिए,
जबकि मुझे तड़क-भड़क, मखमल, कुछ औपचारिक चाहिए...
- पसंद की बात नहीं है। - सही नाम है, छिलका समेत अंडा भुर्जी, समझी?
यकीन करोगी कि मैं ऐलिस से सहमत हूँ? पसंद की बात नहीं है।
तुम्हें एक भद्दी पार्टी चाहिए, पर हमें मज़ेदार पार्टी चाहिए।
- मुश्किल फ़ैसला है, है न? - है न?
जैसमिन?
जी!
- अभी तक पढ़ रही हो, बेटा? - हाँ। बस दुहरा रही हूँ।
- एक्सट्रा क्लास कैसी चल रही है? - बहुत अच्छी। सब ठीक है।
मुझे खुलकर बता सकती हो।
हमें जो चाहे बता सकती हो, ठीक है?
अरे, पापा।
आज आपकी जो ज़िंदगी है, मेरी उम्र में आपको यह ऐसी ही चाहिए थी?
शायद, बेटा।
अपने परिवार को लेकर बहुत खुश हूँ।
- अपनी कामयाबियों के लिए भी। - आपने फूल बेचने का सपना देखा था?
अगर तुम किशोर लिएंड्रो से पूछती,
तो उसका सपना फ़ार्मूला वन ड्राइवर बनने का था।
- पापा, छोड़िए भी! - देखा?
सब ने यही प्रतिक्रिया दिखाई! लोग मुझ पर हँसे।
जब सब कहें कि तुम अपने सपने को हासिल नहीं कर पाओगे, तब लगता है
कि जो आपके बस में है, उसी को लेकर आगे बढ़ना है।
- समझ गई। - पर मुझे एक बात की तसल्ली है।
वह यह कि मेरे काम के चलते
मेरी बेटी वह सब हासिल कर पाएगी, जो उसके माँ-बाप नहीं कर पाए।
मेरी गाड़ी 60 किलोमीटर प्रति घंटा से तेज़ नहीं चलती,
पर मैं अपने चाहने वालों के साथ काम करता हूँ। इसलिए...
हड़बड़ी किस बात की?
छात्रों को उनके जीपीए के हिसाब से बुलाया जाएगा।
सोच रही हूँ, सबको इसी क्रम में बिठाऊँ।
सबसे बेहतरीन छात्र एकदम आगे।
ऐलिस, छात्रों को जीपीए के हिसाब से क्यों बुलाया जाएगा?
उनकी शैक्षिक योग्यता को मान्यता देने के लिए।
हमारे ग्रैजुएशन को प्रतियोगिता में बदलना पागलपन है।
सब अच्छा होगा। मतलब...
अगर गणित में अच्छा करती, तो तुम वैलडिक्टोरियन होती।
मुझे अव्वल आने की नहीं पड़ी। वैलडिक्टोरियन तो दूर की बात है।
- मुझे खुशी है कि मुझे पड़ी है। - सच में!
पिछले साल से तैयारी कर रही है।
- सच? - सच!
कितनी प्यारी हो। ज़रा दिखाओ तो कैसे बोलोगी?
मैं ग्रैजुएशन के दिन तक नहीं रुक सकती।
ज़रूर!
"हमें बहुतों में एक नहीं बनना।
"बल्कि, बहुतों में कोई खास बनना है।"
बड़ी गहरी बात कही! द लिटिल प्रिंस से है?
हो गया।
बहुत खूबसूरत है! उत्तम रचना है।
सच कहा, पर मुझे यह और नहीं करना। मुझे खुद से पढ़ाई करनी है।
डावी जो गाना सुन रहा था, तुम्हें उसका नाम पता चला?
नहीं। मुझे पूछने में शर्म आ रही थी। वह गाना दिमाग में एकदम बैठ गया था।
ए, अच्छी बात सोचो, अब तुम मेरे साथ रह सकती हो।
बहुत जल्द, मैं फ़ैशन की पढ़ाई करने न्यू यॉर्क जाऊँगी।
और तुम्हें मेरी याद आएगी।
- मौका रहने तक फ़ायदा उठाओ। - बस करो।
कभी सोचा है, हमारी जो यह दुनिया है, वह खत्म हो रही है?
हाँ, शायद मुझे एक साल और लगाना होगा।
चलो भी, जैसमिन।
अच्छा, बच्चो।
तो, अगर एक्स का मान एक है, वाई का मान...
कोई और?
मैं!
कोई नहीं?
कोई भी...
तुम।
शायद... 100 है?
- एक नंबर गया। - एक नंबर गया।
मुझे तुम्हारी मदद चाहिए।
तो, अगर तीन की घात दो हो,
और उसकी घात वाई हो, तो घातांक कैसे हल करेंगे?
हमें जोड़ना होगा।
नहीं, रुको। थोड़ा पीछे आते हैं।
डावी, माफ़ करना। तुम्हारी नहीं, मेरी गलती है। मैं नहीं कर पा रही।
जैसमिन, घबराओ नहीं।
- आखिरी साल में कोई फेल नहीं होना चाहिए। - यह देखकर लगता है कि यह सही है।
मुझे माफ़ करना,
पर मैं ललित कला संग्रहालय में दाखिला लेने की कोशिश करना चाहती थी।
अंतिम तारीख इसी हफ़्ते है। नाम भी दर्ज नहीं कराया।
पता है कि लाखों में एक को मौका मिलता है,
पर मैं कोशिश ज़रूर करना चाहती थी।
मैं समझता हूँ।
कई महीनों से गणित की एक चुनौती हल करने में लगा हूँ।
काफ़ी होड़ लगी है।
लैटिन अमेरिका की सबसे शानदार गणित और प्रौद्योगिकी लैब है।
ऐसा करते हैं। हमारे पास 20 मिनट और बचे हैं।
अपने चित्र पर ध्यान लगाओ।
ठीक करने के लिए तुम्हारी नोट बुक ले जाऊँगा।
अगली कक्षा से, पूरा ध्यान गणित पर देना।
वादा?
वादा करती हूँ।
पक्का।
डावी?
भित्ति-चित्र बर्बाद हो गया। ठीक करने की कोशिश की, पर...
लाइटनिंग रॉड भाईचारा
इसका तो काफ़ी बुरा हाल है।
कम से कम मैंने देर नहीं की।
इसे ठीक किया जा सकता है?
भाईचारा
लाइटनिंग रॉड
किसी को प्यार हो गया है क्या?
किसे? मुझे?
पागल हो क्या, ग्रेग? यह नहीं होगा।
किसी के लिए अपना वज़ीफ़ा या नौकरी जोखिम में नहीं डालूँगा।
भले ही वह इंसान समझदार,
हुनरमंद, पक्के इरादे वाला...
खूबसूरत हो।
समझ गया।
लाइटनिंग रॉड भाईचारा
तो?
किसी सपने जैसा लगता है।
- पता है कि इसका खयाल कहाँ से आया? - यह नहीं कहोगे कि इसमें गणित है?
शायद प्रेरणा उन चीजों का परिणाम है जिन्हें हमने अनुभव किया।
तुमने बिना खाके के बनाया, है न?
जैसा जीवन में होता है।
हैलो! आज कहीं और चलकर पढ़ाई करें?
चलो भी, डावी!
तुम्हें रंगे हुए बालों से ताकत मिली?
थोड़ा और। देखा?
बार-बार "थोड़ा और" कह रही हो।
हम एक घंटे से चल रहे हैं और कुछ नहीं दिखा।
जैसमिन! हम इस बाहर वाली क्लास को छोड़ सकते हैं?
मुझे सुनाई नहीं दे रहा।
आओ, डावी। गुनगुना है!
आओ भी!
अंदर आ जाओ, उतना ठंडा नहीं है!
तुमने कहा था कि ठंडा नहीं है।
और तुमने कहा था कि गणित आसान है।
और वह नहीं है।
- तुमने देखा है। - हाँ।
सच में, तुम गणित का हिसाब लगाती रही। जब तुम अंदर कूदी,
पहाड़ी की ढलान पर चढ़ने के बजाय, जब तुम बगल की सड़कों से गई,
और जब तुमने अपने गणित के पर्चे पर चित्र बनाया।
गणित को इतना मुश्किल क्यों बना रही हो?
मैं रूढ़िवादी तरीके से नहीं पढ़ाना चाहता।
पर तुम ऐसा कर सकते हो।
जब मैं वैज्ञानिक कहूँ, तो तुम्हारे दिमाग में क्या छवि बनती है?
एक बूढ़ा गोरा आदमी।
यह समझना ज़रूरी है कि वे हमें कैसी जगह देना चाहते हैं, ताकि हम तय करें
कि हमें कहाँ और कैसे रहना है।
तुमने तय किया?
मैं चाहती थी... मैं एक कलाकार बनना चाहती हूँ।
वह तो तुम हो।
पता है, मेरे माँ-बाप मेरी ज़िंदगी तय कर चुके हैं?
जब कॉलेज गया, मेरे माँ-बाप समझ नहीं पाए कि क्या कर रहा था।
सब से कहा कि मैं डॉक्टर बनूँगा।
- क्या? - कुछ नहीं।
तुम्हें सवालों के हल निकालने हैं।
- निकाल लिए। - ज़रा देखूँ।
मुझे यह अच्छी लगी!
मैं इसे रख लूँ?
ऐसा करते हैं। अगर आखिरी साल में पास हो गई, तो तोहफ़े में दूँगी।
अच्छा, मुझे इस पर दस्तखत चाहिए। एक दिन इसकी काफ़ी कीमत होगी।
इस अभ्यास में एक सवाल है।
- देखा? ऐसी क्लास कहीं ज़्यादा अच्छी है। - अलग है, है न?
लाइब्रेरी से बेहतर है। अब से झरने पर ही पढ़ाई होगी।
सोचूँगा।
यहाँ।
अच्छी जगह है।
तुम्हारा घर आ गया।
जैसमिन, मैं...
- मुझे तुमसे कुछ कहना है। - मुझे भी।
बात यह है कि...
वह...
हमें फ़ंक्शन्स वाले अभ्यास वर्कबुक में फिर से करने चाहिए, ठीक है?
अच्छा। अगली क्लास में करेंगे।
- मिन? - हैलो, माँ।
- जैसमिन, वह क्या है? - क्या, माँ?
मुझे बताए बिना ही इंद्रधनुष जैसी बन गई।
- यहाँ आओ, ज़रा देखूँ। - बाल फिर से बढ़ जाएँगे, ठीक है?
वह बात नहीं है। तुमने मुझे इस बारे में बताया नहीं।
- हम सहेलियाँ हुआ करती थीं, याद है? - अभी भी हैं...
इस गणित परीक्षा को लेकर थोड़ी सी घबराहट हो रही है।
- सच? - सच में।
और ये बाल?
बुढ़िया के बाल जैसे।
- किसका ध्यान खींचना चाहती थी? - किसी का नहीं।
बताइए, आपको अच्छे नहीं लगे?
आप कह सकती हैं। आपको अच्छे लगे!
बस करो। तुम्हारी बात ही अलग है!
अब मैं आपके किसी फूल जैसी लगती हूँ।
जिसे संभालना सबसे मुश्किल है!
पर जो सबसे ज़्यादा खुशी देती है।
मेरे बगीचे को पूरा करती है।
अरे, वाह! यह लड़की कौन है?
- अच्छे लगे? - नहीं, बहुत अच्छे लगे!
तुम और भी अच्छी लग रही हो। पता नहीं कैसे, पर लग रही हो।
शुक्रिया। नीना, तुम्हें कुछ बताना है। बैठो।
रुको। गपशप? बड़ा मज़ा आता है!
- किसी से मत कहना। - मैं बताती हूँ! तुम और डावी...
- नीना! - कमाल की बात है।
पर ऐसा नहीं है, यार।
हमारे बीच दोस्ती है, उसके अलावा कुछ नहीं। देखती हूँ आज क्या होता है।
मुझे यह जोड़ी अच्छी लग रही है!
- तुम्हारे नाम का गाना भी है! - जिसका मुझे कुछ नहीं पता।
नीना पता लगा लेगी। रुको।
यह बहुत ज़रूरी है।
चुइंग गम लो, यार।
नीना, मैंने कहा न कि यह नहीं हो सकता।
यार, कुछ नहीं कह सकते! तैयार रहना अच्छा है।
हैलो, जैसमिन।
आज मैं बताऊँगा कि क्लास कहाँ होगी। तैयार हो?
कलाकार प्रशिक्षण कार्यक्रम पंजीकरण
मुझे यकीन नहीं होता।
तुम देर कर रही थी। अंतिम तारीख निकल जाती।
यकीन करोगे, मुझे कारोबार में शामिल करते समय,
माँ ने यही कहा था?
पर अब मैं सच में खुश हूँ।
मेरा नाम दर्ज हो गया!
अब मुझे यह सब भरना है, बोर्ड के लिए प्रेज़ेंटेशन तैयार करनी है...
- और ग्रैजुएट होना है, है न? - सोचो, ऐसी जगह में पढ़ना कैसा होगा।
मैं कुछ-एक बार यहाँ आई हूँ, पर...
अब सब सच लग रहा है। अब भ्रम नहीं लगता।
लोगों ने हमेशा मुझे यकीन दिलाया कि कला औरों के लिए है।
अमीर, चुने गए लोगों के लिए।
एक तरह से, गणित में नाकाम होकर और आज यहाँ आकर मैंने समझा
कि मुझे ज़िंदगी में क्या चाहिए।
- एक चुनौती दूसरी को जन्म देती है। - मैं उत्सुक हो रही हूँ।
तो...
अब अलविदा, गणित,
अलविदा, डावी, अलविदा, बिज़नेस स्कूल।
हैलो, ललित कला!
देखो, गणित, मैं तुम्हें ठीक से जानती नहीं, पर सराहना ज़रूरत करती हूँ।
एक दोस्त को शुक्रिया।
थोड़ी पढ़ाई कर लें?
अच्छा।
तो, एक्स और वाई समकोण त्रिभुज की दो भुजाएँ हैं।
- हाँ! एक और, चलो। - अच्छा।
यह वाला...
एक्स का मान तीन है?
नहीं...
जैसमिन, घबराओ नहीं।
हर दिन सुधार आ रहा है।
अगर मेरे सभी सवाल सही न हुए, तो मैं आखिरी साल में फेल हो जाऊँगी।
और अब तो मुझे पास होना ही होगा।
पता है, पर उसके लिए थोड़ा और धीरज से काम लेना होगा।
कहना आसान है।
नहीं, आसान नहीं है। मेरे जैसा उतावला और कोई नहीं होगा।
और तुम किसी खास चीज़ को लेकर उतावले हो?
हाँ।
जैसे?
मिसाल के तौर पर, प्रिज़मा लैब की चुनौती हल करना।
और क्या?
मिन!
यार!
- तुम्हें कुछ बताना है। - मुझे भी!
मैं... पहले तुम।
मेरा यूएस वीज़ा मंज़ूर हो गया!
मैंने कलाकार प्रशिक्षण कार्यक्रम के लिए अर्ज़ी दे दी!
वाह! बहुत बढ़िया! तुम्हें दाखिला ज़रूर मिलेगा।
रुको! मुझे वह सच में चाहिए।
पर अभी भी बोर्ड को प्रेज़ेंटेशन दिखानी है। कड़ा मुकाबला है!
लो।
क्या हुआ?
मेरा नन्हा फौजी!
- चलो! - चलो।
- मैं बहुत खुश हूँ। - मैं भी।
देखो...
मैं तुम्हारे साथ हूँ, ठीक है?
तुम्हें कोई मॉडल चाहिए? मैं हूँ।
चाहे मेरा सही इस्तेमाल करो या गलत इस्तेमाल करो। मैं तुम्हारी हूँ!
नमस्ते।
नमस्ते! जैसमिन फूलों की दुकान से सामान आया है।
- शुक्रिया। - आपका स्वागत है!
मम्मी-पापा को बताया?
नहीं, अभी नहीं! छोड़ो भी।
चलो, मैं तुम्हारा हौसला बढ़ाऊँगी।
यहाँ क्या हो रहा है?
पर तुम्हें इसे ठीक करना होगा, ताकि रंगाई करके दुकान खोल सकें।
मुझे नुकसान हो रहा है!
हैलो, माँ, आपके पास थोड़ा समय है?
है तो नहीं, पर बोलो।
- ब्रूमाजीन्यो का कला संग्रहालय पता है? - हाँ।
उनका एक कलाकार प्रशिक्षण कार्यक्रम है...
कलाकार प्रशिक्षण... कोई कॉलेज है क्या?
अरे, ए.सी. फिट करने का काम देख लेना, ठीक है?
बस... माँ, मैं आपको कुछ समझाती हूँ।
वह कोई कॉलेज नहीं है, पर बहुत ही नामी कोर्स है।
तुम्हें सब पता है न? वहाँ सिर्फ़ अमीर लोग आते हैं।
वारिस, अमीर परिवार वाले... अधिकांश में तो प्रतिभा भी नहीं होती।
तुम नहीं, बेटा। तुम्हारे पास कॉलेज जाने का मौका है।
- मुझे और तुम्हारे पापा को नहीं मिला था। - पर अगर वही मेरा पेशा हो तो?
मतलब, विनाश का पेशा।
तुमने नानी से कुछ नहीं सीखा।
उनके बारे में ऐसा मत कहिए।
मिन कह रही है कि वह खूब मेहनत करेगी...
लड़कियो, लाखों में कोई एक ही कलाकार के नाते सफल होगा,
बाकी भूखे मरेंगे।
या किसी और पर निर्भर होंगे, जीवन भर चिढ़े रहेंगे।
सड़कों पर मनके बेचने वाले लोग कलाकार ही होते हैं।
और लोग कहते हैं, "कला आज़ादी है।"
बिना पैसों के कोई आज़ादी नहीं है!
इसलिए, जैसमिन बिज़नेस स्कूल में जाएगी, बात खत्म।
- है न, नीना? - बिल्कुल!
इसलिए माफ़ करो, पैसे पेड़ों पर नहीं उगते।
वैसे, हमारे उगते हैं।
हौसला बढ़ाने का शुक्रिया। तुमने बड़ी मदद की।
यार...
उनकी बातें सही लग रही थीं।
वाकई हमारा हौसला तोड़ दिया!
अब समझी कि उन्हें मनके बेचने के बारे में क्यों नहीं बताना चाहती।
रोने से अच्छा हंसना है, है न?
इसे हटा देते हैं। यह बहुत ज़्यादा है।
और शुरू में जो यह वाला है, इसे आखिर में ले जाने को कहूँगा।
और यह हमारा मुश्किल सवाल होगा।
- ज़्यादा मुश्किल नहीं हो जाएगा? - कहावत सुनी होगी। बिना कष्ट सहे...
- फल नहीं मिलता? - जाकर मानविकी पढ़ो।
कुल मिलाकर सवाल अच्छे हैं।
बहुत अच्छे से बनाया। समीकरण सही संख्या में हैं।
यह चित्र वाला भी, मुश्किल सवाल यहाँ होगा।
ए! होश में आओ, जैसमिन।
- हाँ। - तुम्हें मुझे कुछ बताना था न?
- नहीं! - नीना, तुम किसी को नहीं बता सकती!
- गुड मॉर्निंग, बच्चो! - गुड मॉर्निंग!
यह है...
- डग्लस। - डावी!
चुप हो जाओ!
खैर, मेरा छात्र है।
यह तुम्हारे पर्चे के सवाल तैयार कर रहा है। किसी को कुछ पूछना हो तो इससे बात करो।
शुक्रिया। जल्दी मिलूँगा।
वापस कल वाला सवाल देखते हैं।
अगर एन 40 से कम पाँच के गुणज से बने सेट के
खाली सबसेट को दर्शाता है,
तो एन का मान क्या होगा?
एक सौ पच्चीस।
नहीं।
एक सौ सत्ताईस?
सही कहा। एक सौ सत्ताईस!
अच्छा, बच्चो। इतना ही।
अपनी किताबों में पन्ना...
एक सौ बयासी खोलते हैं।
क्या बात है?
- हमें बात करनी है। - पता है कि कुछ तो गड़बड़ है। बताओ।
जैसमिन, तुम मुझे अच्छी लगती हो।
तुम सच में मुझे अच्छी लगती हो,
पर सब कुछ बहुत उलझा हुआ है।
कुछ नियम हैं, प्रिज़मा लैब है और मिस्टर काहवाल्यो हैं।
जब से हम मिले हैं, अपनी चुनौती पर ध्यान नहीं लगा पा रहा।
- तो यह मेरी गलती है? - नहीं।
इसके लिए मैं ज़िम्मेदार हूँ।
बात को यहाँ तक बढ़ने नहीं देना था। पहले ही खत्म करना चाहिए था।
अच्छा। तुम ठीक कह रहे हो।
हमें और ज़रूरी चीज़ों पर ध्यान लगाना है।
एक-दूसरे से दूर ही रहना चाहिए।
- हाँ। - मैं खुद संभाल लूँगी।
जैसमिन फूलों की दुकान
- गुड मॉर्निंग। - यह दुकान नई है?
हाँ।
- कैसी लगी? - बहुत खूबसूरत है!
दोबारा आइएगा।
गुड मॉर्निंग, बेटा।
तुम्हारी माँ जल्दी दुकान पर चली गई, पर तुम्हारे लिए ये फूल छोड़ गई।
बोली कि इससे आज की परीक्षा के लिए प्रेरणा मिलेगी।
तुम अच्छा करोगी।
पापा।
मुझे आपसे कुछ कहना है।
पर आपको वादा करना होगा कि माँ से नहीं कहेंगे।
मैं उन्हें बताऊँगी। यह परीक्षा पास करते ही।
बोलो, बेटा।
ललित कला संग्रहालय के कलाकार प्रशिक्षण कार्यक्रम में नाम लिखवाया है।
हे भगवान। कैसा प्रशिक्षण है?
- कलाकार प्रशिक्षण? - कोई डिग्री नहीं है,
पर वे कलाकारों को अच्छी जगह नौकरियाँ दिलाते हैं।
तुम्हारी माँ को यह अच्छा नहीं लगेगा।
कभी-कभी लगता है कि वह मुझे समझती ही नहीं।
मिन, तुम्हें समझना होगा कि हमने कितनी मुश्किलें झेली हैं।
हर कोई कॉलेज नहीं जा पाता!
तुम्हारी नानी के चलते माँ ने तकलीफ़ें सहीं।
उसने बचपन में जो मुश्किलें सहीं, उनसे उसे बहुत तकलीफ़ हुई।
- पता है, पापा। - मिस अलेला...
बहुत हुनरमंद शिल्पी थीं,
पर उन्हें कभी सम्मान नहीं मिला।
- पर ज़रूरी नहीं कि ऐसा दोबारा होगा। - पता है, बेटा।
पर शायद तुम्हारी माँ को पता नहीं।
और शायद वह डर रही है।
परीक्षा
शुभकामनाएँ!
हौसला है न, बच्चे?
जितना हो सके, उतना है।
डर ही वह कारण है जिसके चलते इंसानियत खत्म हो रही है।
शुरू करो!
जब कोई सवाल ज़्यादा आसान लगे, तो सावधानी से करना।
कोई चालाकी हो सकती है।
सही अनुक्रम ही फ़र्क लाता है।
क्रम अनुसार, पहले तुम्हें गुणा करना चाहिए।
पेड़ की ऊँचाई नापने के लिए
सीढ़ी की ज़रूरत नहीं है। उसकी परछाई काफ़ी है।
अगर सवाल में परिमाणों में प्रत्यक्ष अनुपात दिया हो,
तो तीन का नियम इस्तेमाल करो।
लॉगरिदम को हल करना आसान है। एक्स को बराबर करो, फिर सब कुछ एक ही बेस पर छोड़ो।
खत्म! समय पूरा हुआ! अपने पर्चे दे दो।
ए, समय पूरा हुआ। पूरा हो गया।
माफ़ करना।
तुम्हारा पर्चा?
तो?
हैलो, तुम्हारे... परीक्षा के बारे में ही सोच रहा हूँ।
जानना चाहता था कि कैसी रही। मुझे बताना, ठीक है?
आठ नंबर सवाल का जवाब एन बराबर 200 है।
मल्टिपल चॉयस वाला जवाब...
बी है।
बी!
मुश्किल सवाल का जवाब आठ है।
- नौ है। - नहीं।
पक्का नौ ही है।
नहीं।
जैसमिन को गणित में पूरे-पूरे नंबर मिलेंगे!
पूरे।
मैं बहुत खुश हूँ!
तुम मिस इनग्रिड को सब सच बताओगी?
बताऊँगी। पर पहले, मुझे इस जीत को किसी और के साथ बाँटना है।
जियोवाना?
जैसमिन किसी को डेट कर रही है?
यार, मुझे नहीं पता, पर उसका स्टाइल अच्छा लग रहा है, सच में!
उसके बाल, उसके कपड़े... कमाल है, है न?
है न?
- तो? - शायद मैंने सब सही किया।
- मुश्किल सवाल भी? - नौ?
- तुमने बहुत मुश्किल सवाल डाले, है न? - डर था कि तुम गलत कर दोगी।
मदद के लिए शुक्रिया।
मानती हूँ, वह देखकर मुझे बहुत गुस्सा आया।
मैं अपनी बात नहीं कर रही।
अगर जैसमिन के पास कोई ऐसी जानकारी थी, जो बाकियों के पास नहीं थी,
तो वह गलत होगा न? सही नहीं होगा।
और फिर उनका चक्कर भी चल रहा है।
कुछ तो गड़बड़ है।
यह कैसे हो सकता है कि मेरा यह छात्र...
- डावी? - ...इतना समझदार छात्र
ऐसी हरकत के लिए सब खतरे में डालेगा?
प्यार में बहुत कुछ होता है।
प्यार एक रहस्य है।
प्यार अंधा होता है, मैडम।
काम की बात करें?
इससे पहले कि बात का बतंगड़ बने,
मैं अभी कुछ करती हूँ।
शुक्रिया।
पता है उसे क्या कहते हैं?
मुखबिर।
मुझे पता था कि हमारा ग्रैजुएशन साथ में होगा।
इसके लिए तैयार होने से बड़ी और कोई चीज़ नहीं!
इस पार्टी को और सजीला बनाते हैं।
तुम्हारे लिए एक सरप्राइज़ है।
यह क्या है?
- यार, इसकी ज़रूरत नहीं थी। - हाँ, थी।
हाँ, ज़रूरत थी।
यार...
हमारी यह दुनिया खत्म होने वाली है,
पर मैं चाहती थी कि तुम इसका एक हिस्सा अपने पास रखो। और मेरी यादें भी।
देखो।
हैलो?
हाँ, मैं हूँ।
कल?
दोपहर को?
हाँ, ज़रूर!
शुक्रिया!
"हाँ, ज़रूर"?
मुझे इंटरव्यू के लिए चुना गया!
- नहीं। - हाँ!
यार!
कमाल की बात है!
- समझ नहीं आता कि मैं क्या कहूँ। - मुझे भी नहीं।
तुम ऐसे धोखा कैसे खा सकते हो? मुझे लगा था कि तुम समझदार हो।
- कुछ नहीं हुआ! - कुछ नहीं हुआ?
- मुझे प्यार हुआ, काहवाल्यो। - "मुझे प्यार हुआ..."
मुझे प्यार हुआ, पर मैंने उससे मुँह फेर लिया।
प्यार बस एक जोश है जो हमारे होश उड़ा देता है।
उसे पूरे नंबर मिले।
हम यही चाहते थे न?
गणित में कमज़ोर बच्चों को सिखाने का एक तरीका निकाला।
चलो भी। तुम्हें सच में लगता है
कि वह शून्य के बाद पूरे नंबर पा सकती है?
मैंने उसे कुछ नहीं दिखाया।
तुम शिक्षक बनना चाहते हो, पर बहुत भोले हो।
भले ही तुमने उसे कुछ नहीं दिखाया, उसका यह मतलब नहीं कि उसने नहीं देखा।
अच्छा।
वह आ गई। शुक्रिया।
हैलो, माँ।
- मुझे आपसे कुछ कहना है। - तुम कहाँ थी?
वह ललित कला कार्यक्रम याद है जिसका ज़िक्र किया था?
मैंने अर्ज़ी दी थी।
ललित कला?
स्कूल में जो हो रहा है, उसके बावजूद?
क्या मतलब?
मुझसे झूठ मत कहो, जैसमिन।
प्लीज़!
झूठ? मैं झूठ नहीं कह रही। मैं खुलकर आपसे बात कर रही हूँ।
परीक्षा पास करने में जो मेहनत की, उससे अपना सपना पूरा करने का हौसला मिला।
कौन सी मेहनत, जैसमिन?
मुझे लगा कि तुम पढ़ाई कर रही हो!
पर तुम उस सलाहकार के साथ थी जो मिस्टर काहवाल्यो ने दिया।
उसके साथ घूम रही थी?
- उत्तर शीट देख रही थी? - क्या?
मुझे लगा था कि तुम्हें संस्कार, ईमानदारी सिखाई।
मैंने किसी परीक्षा में बेईमानी नहीं की, माँ।
मैंने पढ़ाई की। और मैंने खुद से सब सीखा!
ठीक है!
कल स्कूल में बुलाया है।
कल? पर कल तो संग्रहालय का इंटरव्यू है!
जैसमिन, होश में आओ!
संग्रहालय को भूल जाओ!
धोखा करने के चलते इस साल तुम फेल होगी!
मार्लीन ने कहा कि जो भी हुआ, उसका सबूत है।
और डावी को निकाल दिया जाएगा।
हे भगवान!
बेचारा डावी।
माँ, यह सरासर नाइंसाफ़ी है!
जैसमिन। वापस आओ, जैसमिन!
डावी!
डावी, घर पर हो?
डावी!
हैलो, ग्रेग। डावी है?
- मुझे उससे बात करनी है। - चली जाओ।
- कम से कम उससे बात कर सकती हूँ? - नहीं कर सकती। ठीक है?
- तुम्हें पता नहीं? - क्या?
डावी को स्कूल मानीटर के पद से हटा दिया गया।
- और उसका वज़ीफ़ा भी नहीं रहा। - वह भी?
अगर वे न रुके तो प्रिज़मा लैब भी हाथ से जाएगी।
ग्रेग, उसने कुछ नहीं किया।
मुझे लगता है कि तुम्हें जाना चाहिए। सच में, जैसमिन।
डावी की खातिर। चली जाओ।
डावी!
डावी, प्लीज़! हमें मिस्टर काहवाल्यो से बात करनी होगी।
- समझाने की कोशिश करेंगे। - क्या समझाएँगे?
मुश्किल सवाल के बारे में क्या कहोगी?
वह सिनूसोडियल ग्राफ़ था जो तुम हर बार गलत करती थी।
- तुमने मेरे पर्चे देखे थे? - क्या?
तुमने उत्तर वाला पेज देख लिया होगा।
तुमने देखा था। कह दो।
इल्ज़ाम लगा रहे हो?
सच में?
तुम्हें मुझ पर भरोसा नहीं, पर अपनी सिखाने की क्षमता पर तो भरोसा करो।
बजाय इसके कि डरकर ऐसी बेकार की बातें करो।
क्या हो रहा है, बेटा? तुम क्या कर रही हो?
जैसमिन, रुको!
बस करो, जैसमिन!
मैं रुक गई, माँ।
मैं रुक गई।
माफ़ कर दीजिए।
मैंने सब गड़बड़ कर दिया।
उस कल के खिलाफ़ जाने की कोशिश की जो सब ने मेरे लिए तय किया।
और देखिए क्या नतीजा निकला।
जैसे इसका मकसद आपकी कही हर बात को सही साबित करना था।
सपने देखने का कोई फ़ायदा नहीं!
ऐसी उम्मीद रखने का कोई फ़ायदा नहीं
कि हालात बदलेंगे! नहीं बदलेंगे!
ऐसा मत कहो, बेटा।
आपने ठीक कहा! हमें इसकी आदत डाल लेनी चाहिए।
ताकि मेरा नानी जैसा हाल न हो।
- या मेरे जैसा। - ऐसा मत कहो, जैसमिन।
प्लीज़, बेटा। देखो...
हम कोई उपाय निकालेंगे, ठीक है?
हम सब ठीक करेंगे।
पर हमें यह साथ मिलकर करना होगा, बेटा। साथ मिलकर करना होगा।
ऐसा मत करो, मैं तुम्हारे साथ हूँ।
हमने बोर्ड की बैठक बुलाई
और जाँच करने के बाद एक नतीजे पर पहुँचे हैं।
अफ़सोस, जैसमिन, तुम्हारी परीक्षा रद्द करने के अलावा
हमारे पास और कोई चारा नहीं।
पर मैं आपसे कह चुकी हूँ कि डावी ने मुझे कुछ नहीं दिखाया!
अगर कहती है कि बेईमानी नहीं की, तो नहीं की।
यह फेल नहीं हो सकती। दोबारा परीक्षा नहीं ले सकते?
वह सिर्फ़ अनुपस्थिति के लिए होती है, धोखे के लिए नहीं।
प्लीज़। हम सबसे सही उपाय निकालने की कोशिश कर रहे हैं।
यह अपनी बेगुनाही साबित नहीं कर सकती?
हमने मानीटर से बात की,
हमारे पास सारे सबूत हैं,
और कोई भी मुश्किल सवाल हल नहीं कर पाया।
वह लड़की भी नहीं, वह मेहनती लड़की, वह मुखबिर।
मुझे समझ नहीं आ रहा।
आप यह मान रही हैं कि मैंने बेईमानी की?
आपके पास क्या सबूत है?
भगवान के लिए!
साबित करने दें कि ऐसा करने की ज़रूरत नहीं थी!
मिस्टर काहवाल्यो, विषय के बारे में कुछ भी पूछिए।
उसे हल करने का मौका दीजिए।
- प्रिंसिपल साहिबा, यही होना चाहिए। - मैं हमेशा से अच्छी छात्रा थी।
उसकी कोई कीमत नहीं?
यह सच है।
प्रोफ़ेसर,
इसे सही मायने में बात को साफ़ करने का मौका मिलना चाहिए।
धोखा करने के चलते इस साल तुम फेल होगी!
मुश्किल सवाल के बारे में क्या कहोगी?
- मुझे दोषी ठहरा रहे हो? - तुम्हें और कुछ नहीं मिलेगा।
वह सिनूसोडियल ग्राफ़ था जो तुम हर बार गलत करती थी!
हर कोई कॉलेज नहीं जा पाता!
आखिरी साल में सर बच्चों को फेल करते हैं।
- ...आखिरी साल। - पास तो हो जाओगी न?
कोई चालाकी हो सकती है।
गणित सटीक विज्ञान है।
तुमने कहा था कि गणित आसान है।
अब तो मुझे पास होना ही होगा।
आखिरी साल कोई फेल नहीं होना चाहिए।
डर ही वह कारण है जिसके चलते इंसानियत खत्म हो रही है।
यह समझना ज़रूरी है कि वे हमें कैसी जगह देना चाहते हैं
ताकि हम तय करें कि हमें कहाँ और कैसे रहना है।
यह बिल्कुल सही है।
बिल्कुल सही!
मुझे तुम्हारी बुद्धि और नैतिकता पर शक नहीं करना चाहिए था।
यह पहली बार है जब मैंने किसी को आखिरी साल में फेल नहीं किया,
हालाँकि मुझे इस बात से सच में ऐसी खुशी हो रही है, जिसे मैं बयान नहीं कर सकता।
पर इस बार, मैं नाराज़ नहीं हूँ।
और मैं चाहता हूँ कि तुम उदार बनो...
और...
मुझे माफ़ कर दो।
देखिए, मैं आपको माफ़ कर सकती हूँ, पर आपको वह करना होगा जो सही है।
डावी का स्कूल में जो ओहदा है, उसे लौटाना होगा।
अफ़सोस, मेरा छात्र रियो डी जेनेरो लौट गया है और...
अगर मैं चाहूँ भी तो, वह यहाँ वापस आकर काम नहीं कर सकता।
अच्छा।
बधाई हो, बच्चे!
- मिस्टर काहवाल्यो, सब ठीक है? - हाँ।
मुझे बस पानी चाहिए और शांत होना है।
प्यास लगी है।
यार, वह ललित कला संग्रहालय वाला इंटरव्यू नहीं देना?
वह आज दोपहर में है। नहीं पहुँच पाऊँगी।
बिल्कुल नहीं। अगर दौड़कर जाओ तो पहुँच जाओगी।
चलो, बेटा। मैं गाड़ी से ले चलूँगा।
- कहाँ जा रहे हो? - इसे इंटरव्यू के लिए ले जाऊँगा।
कोई फ़ायदा नहीं, पापा। मुझे कुछ तैयार करना चाहिए था।
इस सब के बीच में, दिखाने लायक कुछ नहीं है।
नहीं!
नीना को पता है कि तुम क्या दिखाओगी।
पापा, आप ड्राइवर बनना चाहते थे न?
आपके पास गाड़ी तेज़ दौड़ाने का मौका है।
यहीं है, बेटा?
जाओ, बेटा। ईश्वर की कृपा हो। ठीक है?
माफ़ कीजिए, देर हो गई! मैं जैसमिन हूँ!
मुझे माफ़ करना,
- पर सब खत्म हो चुका है। - नहीं, प्लीज़।
- अपना सामान लाई हो? - मैं यह लाई हूँ।
यह आओरो प्रीटो है, मेरी यादों में से,
मेरा प्यार... मेरे शहर में यही मेरी प्रेरणा है।
इन चीज़ों ने हमेशा मुझे हिम्मत दी और सपने देखने में मदद की।
वह सपना जो सिर्फ़ मेरा नहीं।
वह जो मेरे परिवार में है,
जिसे मुझे आगे ले जाना होगा।
तुम में प्रतिभा है,
पर हमारे पास बहुत से प्रतिभाशाली उम्मीदवार हैं।
हमें किसी अलग चीज़ की तलाश है।
हमें दिखाने के लिए और कुछ है?
अफ़सोस, नहीं।
दुख की बात है।
- चलें? - हाँ।
चित्रकारी बहुत अच्छी लगी।
आज तक इतना खूबसूरत पर्चा नहीं देखा। इसे फ़्रेम में लगाना चाहिए।
रुकिए।
मेरे पास एक और चीज़ है!
कैसा रहा?
दाखिला मिल गया, माँ।
बहुत अच्छे।
माँ, मैं आपको निराश बिल्कुल नहीं करना चाहती थी।
यह देखो।
मेरी बचपन की चित्रकारी। आपने संभालकर रखीं।
मैंने तुम्हें निराश किया।
मैंने जो कुछ झेला...
वे मुश्किलें एक छाप छोड़ गईं।
तुम बिल्कुल अपनी नानी जैसी लगती हो।
वह यह जाने बिना ही गुज़र गईं
कि मुझे उन पर कितना नाज़ है।
और तुम पर भी।
अपने फ़ैसले से खुश रहो, मेरी गुड़िया।
बधाई हो, बेटा।
तुम्हारी खुशी में ही हमारी खुशी है, पागल!
मुझे आपसे बहुत प्यार है। बहुत।
मुझे तुमसे प्यार है।
मेरा प्यारा सा फूल।
- मखमल के पर्दों के लिए तैयार हो? - और कीबोर्ड एडसन के लिए?
- नहीं। - हमने कोशिश की, है न?
जैसमिन?
- क्या चाहिए, ऐलिस? - मुझे इससे बात करनी है। कर सकती हूँ?
माफ़ करना। मुझे सच में लगा कि तुमने उत्तर वाला पन्ना देखा था।
पर मैं गलत थी।
तुम्हें वैलडिक्टोरियन बनना चाहिए।
- इसका हमेशा से हक था, है न? - हैलो, लड़कियो!
- जैसमिन, बाल अच्छे लग रहे हैं। - शुक्रिया। तुम भी अच्छी लग रही हो।
शुक्रिया। हम लोग चलकर बैठें?
हाँ।
अरे, ऐलिस।
यह तुम्हारे लिए भी बहुत बड़ी बात है, तो क्यों न हम साथ में भाषण दें?
- सच? - सच?
हाँ।
शुक्रिया, जैसमिन।
एक शर्त पर।
पार्टी में एक बैंड को शामिल कर सकते हैं?
यकीन नहीं होता!
- फिर से वह बेकार का बैंड। - तुम्हें भाषण देना है या नहीं?
हमें बहुतों में एक नहीं बनना।
बल्कि, बहुतों में कोई खास बनना है।
ऐसा नहीं कि हम पहले कुछ नहीं थे, पर अब दुनिया को बदलने का समय है।
हमने इस बारे में बहुत बात की कि छात्रों को किस क्रम में बुलाना चाहिए।
- अंकों के मुताबिक, वर्णानुक्रम से... - और हमने एक फ़ैसला किया है।
बिना किसी क्रम के!
क्योंकि गणित के एक प्रोफ़ेसर ने हमें सिखाया था
कि ज़िंदगी में सब क्रम से नहीं होता।
बिया, जिसमें एक कमाल का मनोवैज्ञानिक बनने की सब खूबियाँ है!
मार्सेलो, हमारी फ़ुटबॉल प्रतिभा।
पैट्रिक, जो समुद्र विज्ञानी बनेगा।
एलियाना, हमारी कंप्यूटर महारथी।
रूबेन्स, जो खाना पकाना सीखेगा।
कार्लोस, जो इतिहास और दन्त विज्ञान में से तय करेगा।
फ़ेलीपे, हमारा भावी कार्डियोलॉजिस्ट।
नीना, हमारी कमाल की भावी स्टाइलिस्ट।
न्यूयॉर्क जाकर हमें भूल मत जाना, नीना!
नहीं भूलूँगी।
जियोवाना, हमारी भावी सफल वकील।
ऐलिस, हमारी भावी बायोमेडिकल इंजीनियर।
जैसमिन, कक्षा की सबसे अच्छी छात्रा
और एक कलाकार भी।
बहुत बढ़िया!
और अब, हमारे स्कूल के प्रतिनिधि की बारी!
काहवाल्यो!
मैंने कोई भाषण तैयार नहीं किया क्योंकि मुझे अक्सर ऐसा सम्मान नहीं मिलता।
और मैं तुम्हें शुभकामनाएँ नहीं दूँगा,
क्योंकि ज़िंदगी में सब क्रम में नहीं होता,
जैसा कि हमारी प्यारी डेज़ी ने कहा।
जैसमिन।
मुझे हमेशा से जैसमिन नाम पता था।
शुक्रिया, आखिरी साल के छात्रो।
मैं तहे दिल से,
चाहता हूँ कि तुम...
खुश रहो।
मैं निकल पड़ी राह पर
हम फिर किसी दिन मिलेंगे
मुझे पता है कि कुछ भी पहले जैसा नहीं होगा, कल
वे मुझे अपने दोस्तों की क्या खबर देंगे?
कमाल के हैं, देखा?
बहुत-बहुत शुक्रिया। ऐसी ग्रैजुएशन पार्टी के बारे में सोच भी नहीं सकती।
कल या फिर परसों
रात के मुँह में सूरज का नशा रह जाता है
अपना मेकअप ठीक करके आती हूँ। पांडा जैसी लग रही हूँ न? अभी आई।
हैलो।
- मुझे लगा कि तुम रियो में हो। - था।
प्रिज़मा लैब में इंटरव्यू के लिए गया था। मुझे दाखिला मिल गया!
बधाई हो!
अपना सामान लेने आया हूँ। मैं बस अड्डे जा रहा था, पर...
ग्रेग ने बताया कि वह यहाँ मिलेगा और...
अच्छा।
जैसमिन, माफ़ करना। मुझे तुम पर शक नहीं करना चाहिए था।
मुझे यकीन है।
तुम यहाँ सिर्फ़ माफ़ी माँगने आए हो?
वह मेरे लिए ज़रूरी था।
ललित कला कार्यक्रम में
- दाखिला मिलने की बधाई भी देनी थी। - नमस्ते!
उम्मीद है छिलका समेत अंडा भुर्जी समारोह का मज़ा आ रहा है।
हमारे लिए यह समारोह...
समारोह जैसा है।
और मैं तुम्हारी सहपाठी,
शानदार नीना को बुलाना चाहूँगा!
हैलो, दोस्तो। मैं वह गाना बजाऊँगी
जिसे उन दो ज़िद्दी प्रमियों के नाम करना चाहूँगी,
जिनके दिल टूटे हुए हैं।
- शुरू करते हैं, ग्रेग? - चलो।
एक, दो, तीन...
"तुमसे प्यार है" कहना
ये वो शब्द नहीं जो तुमसे सुनना चाहती हूँ
ऐसा नहीं कि मैं...
उसने पता लगा लिया।
जब हम पहली बार मिले थे, यही गाना चल रहा था।
मुझे तो बस तुम्हारे पापा की गाड़ी का हॉर्न याद है।
मज़ाक कर रहा हूँ।
आँखें बंद करूँ, तो उस दिन की हर बात साफ़ याद आती है।
तुम्हें सच में जाना है?
हाँ।
पर मेरे पास एक मिनट है।
एक मिनट काफ़ी लंबा समय होता है।
फिर तुम्हें न कहना पड़ेगा
कि मुझसे प्यार करते हो
क्योंकि मुझे पता होगा
मिस्टर काहवाल्यो! नाचें?
मुझे यह करीब आकर नाचना बर्दाश्त नहीं!
अगर मेरे दिल के दो टुकड़े हुए होते?
शब्दों से ज़्यादा तुम्हें दिखाने के लिए
कि मेरे लिए तुम्हारा प्यार सच्चा है
चित्र के चलते प्रिज़मा लैब में दाखिला मिला।
तुम्हारे पर्चे के चलते कार्यक्रम में दाखिला मिला।
अगर मैं उन शब्दों को ले लूँ?
तो तुम चीज़ों को नए सिरे से न बना पाते
सिर्फ़ इतना कहकर
"तुमसे प्यार है"
तुम्हें जाना है न?
हाँ।
शब्दों से बढ़कर
यार...
सब खत्म हो गया।
पर वह बेकार नहीं था।
अगली वसंत
यह बहुत खूबसूरत है, जैसमिन।
शुक्रिया।
ये मोड़ आओरो प्रीटो के रास्तों से प्रेरित हैं।
जहाँ दो जगहों में सबसे छोटा फ़ासला सीधी रेखा कभी नहीं होती।
तुम?
मैं अभी रियो से आया हूँ।
प्रिज़मा लैब ने आओरो प्रीटो के एक कॉलेज में खोज के लिए भेजा है।
- आओरो प्रीटो? - हाँ।
क्या संभावना है?
हिसाब लगाने की ज़रूरत है?
अन्फ़र्गेटबल यीअर - स्प्रिंग
संवाद अनुवादक परवीन कौर शोम
रचनात्मक पर्यवेक्षक जनक कविरत्न